Отчет за дейността на НЧ”Светлина-1932” с. Тополовец

 Общ. Кула за 2016 г.

Изминалата 2016 г. беше богата на празници и фестивали за нашето читалище.В началото на годината 21.01.2016г. отбелязахме „Бабин ден” в салона на читалището, с музикална програма и възстановка на ритуала. На 01.03.2016г. отпразнувахме Деня на самодееца и „Баба Марта” с изложба на мартеници. На 03.03.2016г. отбелязахме с тържествен концерт Националния празник на Република България с участие на децата и самодейците към читалището. Подготовка на момичетата за участие в лазаруване, които посетиха домовете на топловчани, пяха за здраве и плодородие. Великденски концерт в центъра на селото и изложба на великденски яйца и козунаци. Чествахме 24 май-Ден на славянската писменост и култура, с тържествен концерт в салона на читалището. На 17.06.2016г. за първа година организирахме фолклорен традиционен събор „На Свети Дух заедно с музика, песни и танци” Тополовец 2016. Наши гости бяха танцови и певчески състави от селата Винарово, Делйна и Арчар, със съдействието на община Кула. На 07.08.2016г. танцов състав „Веселие” към читалището участва във фолклорен събор „Света Петка” в Оснич (Сърбия), след това имахме участие в „Надиграване в Кула”. На 01.11.2016г. отбелязахме Деня на Народните будители с литературна музикална програма в салона на читалището. На 17.12.2016г. в нашето читалище организирахме Коледен концерт с участие на детски танцов състав „Тополовче” , певческа група при ПК”Здраве-2014” с.Тополовец, танцови състави от селата Антимово, Гъмзово и танцова формация „Фиданките” гр.Видин. Удовлетворени сме, че с малко средства, но с повече усилия и желание, успяваме да бъдем пазители и съхранители на нашия жив будилник- Читалището.

 ПЛАН –ПРОГРАМА

 За дейността на НЧ”Светлина-1932” с.Тополовец

 БИБЛИОТЕЧНА ДЕЙНОСТ

1.Обслужване на повече читатели и посетители.,насърчаването им към прочит на нови книги.

2 .Среща,подготовка и запознаване на децата с библиотеката и читалищната дейност и

условията за взимане на книги.

3. Оказване съдействие на възрастни нуждаещи се от компютърна грамотност.

 ЗАПАЗВАНЕ НА БЪЛГАРСКИТЕ И ВЛАШКИ ТРАДИЦИИ В СЕЛОТО.

1. Честване и поздравления към всички Йордановци и Ивановци от селото в салона на Читалището.

2. Отбелязване на Бабинден- Възсановка за лесно раждане с млада майка родилка и баба.

 Празникът протича с музика и самодейци,присъствие на жени на различна възраст.

3 На 19.02.17г Почитане паметта на Васил Левски-Конкурс за рисунка на тема”Свободата на мойте очи. Награда за най-хубава рисунка.

4. На 1-ви март отбелязване деня на самодееца.-Конкурс за кулинарна изложба.Приветствие и благодарност към всички самодейци.Подаръци и грамоти.Връчване на ръчно изработени мартеници на хора намиращи се на площада на селото за здраве и дълголетие.

 5. Тържествено утро послучай 3-ти март-Съвместно с кметството вдигане на знамената.

Самодейците играят хора със знаме в ръка на площада.

6. Сирни Заговезни- Ритуал по изгонване на злите духове,палене на огън на площада,в който да изгори всичко лошо през годината.Булка връчва обредна пита на орач за добър берекет.

На земеделските производители се връчват гевреци/питки/.

Деца прескачат огъня за пречистване.

7. Подготовка на момичетата за Лазаровден. и посещение по домовете в селото.

8. Великденски концерт,Конкурс за най-хубаво боядисано яйце и най-добре направен козунак.,награждаване.

9.Отбелязване празника 1-ви май.

10. На 9-ти май съвместно с кметството почитане паметта на загиналите в Балканската,първата и втората световна война.

11. Честване 24.май-подготовка на деца за участие,озвучаване на празника.

12.Тържествено посрещане празника на селото”Свети дух” с участието на Сърби и Румънци.

 Тържествено слово.

13. Участие и приветствие към възрастните на 01.10.2017 в ПК”Здраве-2014,Тържествен концерт

14. Отбелязване на празниците Димитровден,Петковден,Свети Никола съвместно с пенсионерите.

15. Организиране и посрещане на Коледа и Нова година.

 ХУДОЖЕСТВЕНА САМОДЕЙНОСТ

1.Да продължи работата на танцовите състави”ТОПОЛОВЧЕ”,”ВЕСЕЛИЕ и певческа група за подобряване репертоара

. ПРОЕКТНА ДЕЙНОСТ

Търсене достъп до информация и участие в проекти на Министерство на Културата.